﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**4742**

На основу члана 20. став 3. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о измени Правилника о условима и начину остваривања права на подстицаје у сточарству по кошници пчела**

(Објављено у „Службеном гласнику РС“, број 139/2022 од 16.12.2022. године)

Члан 1.

У Правилнику о условима и начину остваривања права на подстицаје у сточарству по кошници пчела („Службени гласник РСˮ, бр. 33/15, 14/16, 20/18, 44/18 – др. закон, 27/19 и 76/20), члан 3. мења се и гласи:

„Члан 3.

Министарство пољопривреде, шумарства и водопривреде – Управа за аграрна плаћања (у даљем тексту: Управа) расписује јавни позив за подношење захтева за остваривање права на подстицаје у сточарству по кошници пчела (у даљем тексту: јавни позив), који се објављује на званичним интернет страницама министарства надлежног за послове пољопривреде и Управе.

Јавни позив из става 1. овог члана нарочито садржи податке о начину подношења и роковима за подношење захтева, као и друге податке потребне за спровођење јавног позива.

Зaхтeв за остваривање права на подстицаје у сточарству по кошници пчела (у даљем тексту: захтев) пoднoси сe Управи, на Обрасцу – Захтев за подстицаје по кошници пчела за \_\_\_\_\_ годину, који је одштампан уз овај правилник и чини његов саставни део.ˮ

Члан 2.

Овај правилник ступа на снагу осмог дана од дана објављивања у „Службеном гласнику Републике Србијеˮ.

Број 110-00-00187/2022-09

У Београду, 8. децембра 2022. године

Министар,

**Јелена Танасковић,** с.р.